ఆదిత్యపురం సూర్య దేవాలయం

ఆదిత్యపురం సూర్య దేవాలయం కేరళ రాష్ట్రం, కొట్టాయం జిల్లాలోని కడుతురుతి సమీపంలోని ఇరవిమంగళంలో ఉన్న ఒక హిందూ దేవాలయం. ఇది రాష్ట్రంలోని ఏకైక 'ఆదిత్య' (హిందూ సూర్య దేవత) మందిరంగా గుర్తించబడింది.   ఈ ఆలయం వైకోమ్‌కు వెళ్లే ప్రధాన రహదారి నుండి కేవలం 200 మీటర్ల దూరంలో ఉంది. కడుతురుతి నుండి 17 కి.మీ., ఎట్టుమనూర్ నుండి 17 కి.మీ వైకోమ్ నుండి 16 కి.మీ. దూరంలో ఉంది.

 పురాణ గాథ 
త్రేతాయుగంలో సూర్యదేవుని విగ్రహం ప్రతిష్టించబడిందని పురాణాలు చెబుతున్నాయి. కానీ ఆలయం పుట్టుక వెనుక పెద్దగా వాస్తవ ఆధారాలు లేవు. ఒకసారి 'కపిక్కడు మారంగట్టు మన'కు చెందిన నంబూదిరి, ఆదిత్యుని ప్రసన్నం చేసుకోవడానికి తపస్సు చేసాడు. భక్తికి సంతోషించిన ఆదిత్యుడు అతని ముందు ప్రత్యక్షమై ఆ ప్రదేశంలో ఒక విగ్రహాన్ని ప్రతిష్టించమని ఆదేశించాడు. అప్పటి నుండి, సాధారణ పూజలు, ఆచారాలు మొదలు పెట్టారు. ప్రస్తుతం, ఆ నంబూదిరి వారసులకు ఆలయ పూజా హక్కులు ఉన్నాయి.

 ఆలయం 
'శ్రీకోవిల్' లేదా ఆలయ గర్భగుడి వృత్తాకారంలో ఉంటుంది. విగ్రహం పశ్చిమ ముఖంగా, ధ్యాన భంగిమతో ఉంటుంది. దీన్ని నూనెను పీల్చుకునే సామర్థ్యం కలిగిన ఒక ప్రత్యేక రకమైన రాతిలో చెక్కారు. ఉదయం 'అభిషేకం' చేస్తారు. తరువాత నీటి అభిషేకం చేస్తారు. విగ్రహంపై నీరు చల్లిన తర్వాత నూనె ఉండకపోవడం ఆశ్చర్యం కలిగిస్తుంది. ఎగువ కుడి చేయి 'చక్రం', ఎగువ ఎడమ చేతిలో 'శంఖం', దిగువ కుడి, ఎడమ చేతులు 'తపో ముద్ర' భంగిమలో ఉంటాయి.   ఈ ఆలయంలో 'నవగ్రహ' ప్రతిష్టలు లేవు. 

 పూజలు 
ఆదిత్యపూజ (కంటి, చర్మ సంబంధిత వ్యాధులను నయం చేయడానికి), ఉదయాస్తమాన పూజ, ఎన్నా (నూనె) అభిషేకం, భగవతి పూజ, నవగ్రహ (9 గ్రహాల దేవతలు) పూజ ఈ ఆలయంలో అత్యంత ముఖ్యమైన పూజలు.

 సమర్పణలు 
'ఆద నివేద్యం', 'రక్త చందన సమర్పణం' రోగాలను నయం చేయడానికి తరచుగా చేసే ప్రధాన నైవేద్యాలు.

 పండుగలు 
మలయాళ నెలల చివరి ఆదివారాలు 'వృశ్చికం' (అక్టోబరు, నవంబరు), 'మేడం' (మే, జూన్) అత్యంత శుభప్రదమైన రోజులుగా పరిగణించబడతాయి.

 ఆచారాలు 
పండుగ సందర్భాలలో 'అభిషేకం'మ్ ' రక్తచందన కావడి ' వంటి ప్రత్యేక ఆచారాలు నిర్వహిస్తారు. మారంగట్టు ఇల్లం నుండి ఒక సభ్యుడు తప్పనిసరిగా కావడిలో పాల్గొనాలనే ఆచారం కూడా ఉంది.

 దేవతలు 
సూర్యదేవునితో పాటు, దేవి (తూర్పు ముఖంగా), శాస్తా, యక్షిలు ఇక్కడి ఉప దేవతలు.

 మూలాలు 

వర్గం:Coordinates on Wikidata
వర్గం:కేరళ దేవాలయాలు